CELEX: 62012CA0283
Language: hr
Date: 2013-09-26 00:00:00
Title: Predmet C-283/12: Presuda Suda (osmo vijeće) od 26. rujna 2013. (zahtjev za prethodnu odluku Administrativen sad — Varna — Bugarska) — Serebryannay vek EOOD protiv Direktor na Direktsia „Obzhalvane i upravlenie na izpalnenieto” Varna pri Tsentralno upravlenie na Natsionalnata agentsia za prihodite (PDV — Direktiva 2006/112/EZ — Članci 2. stavak 1. točka (c), 26., 62. i 63. — Oporezivi događaj — Uzajamne činidbe — Transakcije uz naknadu — Oporezivi iznos transakcije u slučaju kada je naknada u obliku usluga — Prepuštanje društvu, od strane fizičke osobe, prava korištenja i najma nekretnina trećima u zamjenu za usluge poboljšanja i opremanja te imovine od strane tog društva)

23.11.2013   
            
            
               HR
            
            
               Službeni list Europske unije
            
            
               C 344/30
            
         Presuda Suda (osmo vijeće) od 26. rujna 2013. (zahtjev za prethodnu odluku Administrativen sad — Varna — Bugarska) — Serebryannay vek EOOD protiv Direktor na Direktsia „Obzhalvane i upravlenie na izpalnenieto” Varna pri Tsentralno upravlenie na Natsionalnata agentsia za prihodite
   (Predmet C-283/12) (1)
   
   (PDV - Direktiva 2006/112/EZ - Članci 2. stavak 1. točka (c), 26., 62. i 63. - Oporezivi događaj - Uzajamne činidbe - Transakcije uz naknadu - Oporezivi iznos transakcije u slučaju kada je naknada u obliku usluga - Prepuštanje društvu, od strane fizičke osobe, prava korištenja i najma nekretnina trećima u zamjenu za usluge poboljšanja i opremanja te imovine od strane tog društva)
   2013/C 344/52
   Jezik postupka: bugarski
   
      Sud koji je uputio zahtjev
   
   Administrativen sad — Varna
   
      Stranke u glavnom postupku
   
   
      Tužitelj: Serebryannay vek EOOD
   
      Tuženik: Direktor na Direktsia „Obzhalvane i upravlenie na izpalnenieto” Varna pri Tsentralno upravlenie na Natsionalnata agentsia za prihodite
   
      Predmet
   
   Zahtjev za prethodnu odluku — Administrativen sad — Varna — Tumačenje članaka 2. stavka 1. točke (c), 26., 62. i 63. Direktive Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (SL L 347, str. 1.) (SL, posebno izdanje na hrvatskom jeziku, poglavlje 9., svezak 1., str. 120.) — Zakonodavstvo prema kojem se u slučaju nenovčanog nagrađivanja pružatelja usluge naknada za njegovu uslugu sastoji od druge usluge — Mogućnost kvalificiranja transakcije kao razmjene činidaba — U slučaju negativnog odgovora, mogućnost da se poboljšanje i opremanje nekretnine okvalificira kao oporeziva transakcija — Nastanak oporezivog događaja i pravilo za određivanje oporezivog iznosa
   
      Izreka
   
   Članak 2. stavak 1. točku (c) Direktive Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost, treba tumačiti u smislu da se pružanje usluga obnove i opremanja stana mora smatrati izvršenom uz naknadu kada se, prema ugovoru sklopljenom s vlasnikom stana, pružatelj spomenutih usluga, s jedne strane obvezuje izvršiti pružanje tih usluga o svom trošku i s druge strane stječe pravo raspolaganja spomenutim stanom kako bi ga koristio za svoju gospodarsku aktivnost za vrijeme trajanja tog ugovora, a da nije obvezan plaćati najamninu, dok vlasnik preuzima opremljeni stan istekom navedenog ugovora.
   
      (1)  SL C 243, 11.8.2012.